CELEX: C2005/296/13
Language: sl
Date: 2005-11-26 00:00:00
Title: Sodba Sodišča (tretji senat) z dne  13. oktobra 2005  v zadevi C-379/04 (predlog za sprejem predhodne odločbe Landgericht Würzburg): Richard Dahms GmbH proti Fränkischer Weinbauvervand eV (Proizvodi vinskega sektorja — Uredba (ES) št. 753/2002 — Člen 21 — Neposredni učinek — Tekmovanja vin in penečih se vin — Prijavnina na tekmovanje)

26.11.2005   
            
            
               SL
            
            
               Uradni list Evropske unije
            
            
               C 296/7
            
         
      SODBA SODIŠČA
   
   (tretji senat)
   z dne 13. oktobra 2005
   v zadevi C-379/04 (predlog za sprejem predhodne odločbe Landgericht Würzburg): Richard Dahms GmbH proti Fränkischer Weinbauvervand eV (1)
   
   (Proizvodi vinskega sektorja - Uredba (ES) št. 753/2002 - Člen 21 - Neposredni učinek - Tekmovanja vin in penečih se vin - Prijavnina na tekmovanje)
   (2005/C 296/13)
   Jezik postopka: nemščina
   V zadevi C-379/04, katere predmet je predlog za sprejem predhodne odločbe na podlagi člena 234 ES, ki ga je vložilo Landgericht Würzburg (Nemčija) z odločbo z dne 23. avgusta 2004, ki je prispela na Sodišče 3. septembra 2004, v postopku Richard Dahms GmbH proti Fränkischer Weinbauvervand eV, je Sodišče (tretji senat), v sestavi A. Rosas, predsednik senata, A. La Pergola, A. Borg Barhet, U. Lõhmus (poročevalec), A. Ó Caoimh, sodniki, generalni pravobranilec: L. A. Geelhoed, sodni tajnik: R. Grass, 13. oktobra 2005 razglasilo sodbo, katere izrek se glasi:
   Člen 21 Uredbe Komisije (ES) št. 753/2002 z dne 29. aprila 2002 o določitvi nekaterih pravil za izvajanje Uredbe Sveta (ES) št. 1493/1999 glede opisa, poimenovanja, predstavitve in zaščite nekaterih proizvodov iz vinskega sektorja je treba razlagati tako, da udeleženci ali potencialni udeleženci tekmovanja vin na podlagi te določbe ne morejo izpodbijati pogojev za organizacijo takega tekmovanja in zlasti pravil za določanje zneska prijavnine na to tekmovanje.
   
      (1)  UL C 262, 23.10.2004.